Anobona orelstrigo

Anobona orelstrigo (Otus feae) estas malgranda specio de strigoj en la familio Strigedoj kaj genro Otus. Ĝi troviĝas kiel endemio en la insulo Anobono de Ekvatora Gvineo. 

La nuna populacio estas taksita je ĉirkaŭ 50-249 individuoj, kun la populacio malkreskanta pro ŝanĝo kaj detruo de la vivejo. Priskribante la specion en 1903, Tommaso Salvadori rimarkis, ke la birdoj abundas en arbarkovritaj areoj je altitudoj de 400-500 metroj sur la insulo. Malmultaj ekvidoj de la birdo estis raportitaj ekde tiam.

Malmultaj informoj estas konataj pri la Anobona orelstrigo. Oni konsideras, ke ĝi havas similajn karakterizaĵojn al la Afrika malgranda orelstrigo, krom pli malgranda flugillongo (ĉirkaŭ 120–135 mm).

Referencoj

 Olson, Storrs L. (1985): IX.C. Strigiformes. En: Farner, D.S.; King, J.R. & Parkes, Kenneth C. (eld.): Avian Biology 8: 129–132. Academic Press, New York.

 Eksteraj ligiloj 

Kategorio:Strigedoj
Kategorio:Birdoj de Afriko